നിര്ത്തിയിട്ടിരുന്ന ഓട്ടോയിലേക്ക് കാര് പാഞ്ഞുകയറി ഒരാള്ക്ക് പരിക്ക് തൊടുപുഴ: നിയന്ത്രണംവിട്ട ഇന്നോവ കാര് റോഡരികില് നിര്ത്തിയിട്ടിരുന്ന ഓട്ടോറിക്ഷയിലേക്ക് പാഞ്ഞുകയറി ഒരാള്ക്ക് പരിക്ക്. തൊടുപുഴ മൂവാറ്റുപുഴ റോഡില് ആനക്കൂട് ജംഗ്ഷനില് ഇന്നലെ ഉച്ചകഴിഞ്ഞായിരുന്നു അപകടം. പ്രദേശത്തെ സ്ഥാപനത്തിന് മുന്പില് നിര്ത്തിയിട്ടിരുന്ന ഓട്ടോറിക്ഷ ഇടിയുടെ ആഘാതത്തില് മറിഞ്ഞു. സ്ഥാപനത്തിലെ ഇതര സംസ്ഥാന തൊഴിലാളിക്കാണ് പരിക്കേറ്റത്. ഇദ്ദേഹത്തെ നഗരത്തിലെ സ്വകാര്യ ആശുപത്രിയില് പ്രവേശിപ്പിച്ചു. അപകടത്തെ തുടര്ന്ന് മുന്പോട്ടുപോയ കാറില്നിന്നും തീ ഉയര്ന്നതിനെതുടര്ന്ന് അഗ്നിശമന സേനയെത്തി തീയണച്ചു. അപകടംകണ്ട് ഓടിക്കൂടിയ നാട്ടുകാര് ഡ്രൈവര് മദ്യപിച്ചിരുന്നതായും വൈദ്യ പരിശോധന നടത്തണമെന്നും ആവശ്യപ്പെട്ടു. തുടര്ന്ന് പോലീസ് വാഹനത്തില് ഡ്രൈവറെ സ്റ്റേഷനിലേക്ക് മാറ്റി. വാഹനത്തില് കുട്ടികളടക്കമുള്ള കുടുംബമാണ് ഉണ്ടായിരുന്നതെന്നും ഡ്രൈവര് മദ്യപിച്ചതായി കണ്ടെത്താനായിട്ടില്ലെന്നും പോലീസ് പറഞ്ഞു.